stanford-oval/wikipedia huggingface dataset:
ג'ק אוקונל
קריירה

הופעת הבכורה שלו כשחקן הייתה בשנת 2005 כאשר הופיע בפרק של אופרת הסבון הבריטית "דוקטורים", לאחר מכן הופיע בארבעה פרקים כרוס טרקוט בסדרה "The Bill". בשנת 2006 הגיעה הופעת הבכורה של אוקונל בסרט קולנוע, כאשר שיחק בסרט עטור השבחים "זוהי אנגליה", סיפור על ילד שגודל באנגליה של שנות השמונים. בשנת 2007 הוא הופיע במספר פרקים בסדרות "Waterloo Road", ‏ "Wire in the Blood" ו"הולבי סיטי". בשנת 2008 הוא שיחק בסרט האימה "אגם גן עדן" לצדם של קלי ריילי ומייקל פסבנדר כאשר גילם את דמותו של מנהיג כנופיית נערים. אוקונל שיחק בתפקיד קטן בסדרה אנקת גבהים ששודרה בשנת 2009 בערוץ ITV.
בשנים 2009–2010 אוקונל זכה לראשונה להכרה נרחבת כאשר שיחק את דמותו של ג'יימס קוק בעונה השלישית והרביעית של סדרת הדרמה הפופולרית זוכת פרס באפט"א, "סקינס". על הופעתו בסדרה, הוא קיבל תשבחות ממבקרים; אמוס ברשאד מאתר Grantland כתב שלמרות דמויות אחרות בסדרה כולל דמותם של דב פאטל וניקולס הולט, "אף דמות לא משוגעת, נועזת וזוהרת כמו 'ג'יימס קוק' של אוקונל" אוקונל זכה בפרס 'TV Choice Award for Best Actor' של המגזין 'TV Choice' עבור הופעתו בעונה הרביעית בסדרה. אוקונל כיכב בסרט "Starred Up" משנת 2013, בו כיכב בתפקיד הראשי כ'אריק לאב', נער אלים שנכלא באותו בית כלא בו אביו נמצא. על משחקו בסרט, הוא קיבל תשבחות ממבקרים; כריס נשאוואתי מהמגזין אנטרטיינמנט ויקלי כתב, "בהתבוננות בו, אתה מרגיש כאילו אתה עד להגעתו של כוכב קולנוע חדש". בשנת 2014 הוא השתתף בתפקיד משני בסרט "300: עליית האימפריה", כאשר גילם את דמותו של קליסטו.
אוקונל כיכב בתפקיד הראשי בסרט ההוליוודי "לא נשבר" משנת 2014 כאשר גילם את דמותו של לואי זמפריני, מטילן שלחם במלחמת העולם השנייה, שרד התרסקות מטוס מעל האוקיינוס והוחזק שנתיים בשבי היפני. במהלך הכנותיו לתפקיד, הוא עבר דיאטה שבה הוריד 14 ק"ג ועבד עם מורה לניב על המבטא. על הופעתו בסרט, קיבל אוקונל שבחים רבים; ריצ'רד קורליס מהמגזין TIME כתב, "לא נשבר הוא סרט גדול אודות סיפורו של זמפריני, אך החלק שבאמת היה שווה לחכות לו הוא הופעתו של אוקונל". בשנת 2015, הוא זכה בפרס באפט"א לכוכב העולה על תפקידו בסרט. אוקונל שיחק לצדם של ג'ורג' קלוני וג'וליה רוברטס בסרט מפלצת הכסף משנת 2016 בו הוא מגלם בחור צעיר חמוש שפורץ לאולפן בשידור חי של תוכנית השקעות ולוקח כבן ערובה את המנחה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | זוהי אנגליה | פאקי ניקולס |  |
| 2008 | אגם גן עדן | ברט |  |
| 2009 | הארי בראון | מארקי |  |
| 2011 | Weekender | דילן |  |
| 2011 | The Somnambulists | בחור #10 |  |
| 2012 | צלף בבניין | קרטיס |  |
| 2012 | Private Peaceful | צ'ארלי פיספול |  |
| 2012 | ההתחייבות | אדם |  |
| 2013 | כמו גדול (אנ') | אריק לאב |  |
| 2014 | '71 (אנ') | גארי הוק |  |
| 2014 | 300: עליית האימפריה | קליסטו |  |
| 2014 | לא נשבר | לואי זמפריני |  |
| 2016 | מפלצת הכסף | קייל באדוול |  |
| 2017 | האיש עם לב הברזל | יאן קוביש |  |
| 2017 | קדחת הצבעונים | וויליאם |  |
| 2018 | משפט האש | קמרון טוד וילינגהאם |  |
| 2019 | סיברג (אנ')‏ | ג'ק סולומון |  |
| 2019 | הלוחמים | ליאון קמינסקי |  |
| 2021 | זיכרון קצר | ג'אד ויליאמס |  |
| 2022 | מאהבה של ליידי צ'טרלי | אוליבר מלורס |  |
| 2023 | פרארי | פיטר קולינס |  |
| 2024 | Back to Black | בלייק פילדר-סיביל |  מועמד פרס הקולנוע הבריטי העצמאי להופעת המשנה הטובה ביותר |
| 2025 | חוטאים (אנ') | ראמיק |  |
| 2025 | 28 שנים אחרי | סר ג'ימי קריסטל |  |
| TBA | Love Is a Gun | קלייד בארו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | רופאים | קונור ייטס | פרק: "Like Father, Like Son" |
| 2005 | החשבון | רוס טרסקוט | 4 פרקים |
| 2007 | דרך ווטרלו | דייל בקסטר | פרק: "#2.9" |
| 2007 | הולבי סיטי | דייבי האנט | פרק: "Trust" |
| 2007 | מחשבות רצחניות | ג'ייק נורטון | פרק: "The Names of Angels" |
| 2009 | אנקת גבהים | שפרד לאד | פרק: "Episode 1" |
| 2010-2009, 2013 | סקינס | ג'יימס קוק | תפקיד ראשי; 18 פרקים |
| 2010 | Dive | רוברט וויזלי | סרט טלוויזיה של BBC Two |
| 2011 | United | בובי צ'רלטון | סרט טלוויזיה של BBC Two |
| 2011 | הנמלטת | אימון דוצ'ארטי | תפקיד ראשי; 6 פרקים |
| 2017 | חסרי אלוהים (אנ') | ריי גוד | מיני-סדרה; 7 פרקים |
| 2021 | The North Water | פטריק סאמנר | מיני-סדרה; 5 פרקים |
| 2022 | SAS: Rogue Heroes | פאדי מיין | מיני-סדרה |
הערות שוליים

↑  ג'ון פרימן, ‏ "Jack O’Connell: Lust for Life", ‏ 12 בספטמבר 2014, הניו יורק טיימס
↑  כריס נשאוואתי, ‏ "Starred Up", ‏ 29 באוגוסט 2014, אנטרטיינמנט ויקלי
↑  שרה וילקומרסון, ‏ Angelina Jolie talks 'Unbroken' and her brilliant new star, Jack O'Connell, ‏ 28 בנובמבר 2014, אנטרטיינמנט ויקלי
↑  ריצ'רד קורליס, ‏ Review: Angelina Jolie's Unbroken Is Grand, But Not Quite Enthralling, ‏ 23 בדצמבר 2014, TIME
↑  Leo Barraclough, Jacques Audiard’s ‘Emilia Pérez’ Wins Best Film, Director, Screenwriter and Actress at European Film Awards, Variety, ‏2024-12-07 (באנגלית אמריקאית)
| --- | --- |
בקרת זהויות :  NLI: 987011827770605171  BIBSYS: 14044256  BnF: cb16948672t (data)  GND: 1060350149  ISNI: 0000 0004 3994 1940  LCCN: no2010139827  NKC: xx0217968  NLK: KAC2020O4796  NTA: 380441284  SUDOC: 160982553  VIAF: 311444934   WorldCat (עם VIAF): 311444934
לא נרגע

| --- | --- |

 סינגל בביצוע אביחי הולנדר
 יצא לאור:  16 בנובמבר 2020
 שפה:  עברית
 אורך:  3:17
 כתיבה:  אביחי הולנדר
 לחן:  אביחי הולנדר וישי הולנדר
 הפקה:  תומר בירן
"לא נרגע" הוא סינגל שהוקלט על ידי הזמר הישראלי אביחי הולנדר. את השיר הוציא לאור הולנדר ב-16 בנובמבר 2020 כסינגל. באוגוסט 2023 הוציא הולנדר את כל שיריו הקודמים לצד חדשים, כולל השיר "לא נרגע".
רקע והוצאה לאור

במהלך מבצע צוק איתן לחם הולנדר כחלק מסיירת אגוז בקרב שג'אעייה. הדבר הותיר בו טראומה נפשית שהתפתחה בהמשך לפוסט טראומה. הולנדר התחיל לכתוב את השיר בתקופת ההיריון של אשתו כחלק מהתהליך שעבר, כי שם לב שתגובותיו אינן מידתיות, וכי כשיהיה לו ילד תהיה לו אחריות רבה יותר.
בעקבות הטראומה הלך הולנדר לטיפול פסיכולוגי במהלכו השמיע את השיר לפסיכיאטרית האישית שלו, שהציעה לו להצטרף למיזם "מפתח soul", המסייע לפוסט־טראומתיים להתמודד עם מצבם.
ביקורות והצלחה מסחרית

השיר "לא נרגע" זכה לתשומת לב בתקשורת ובקרב קהל המאזינים, בעיקר בזכות עיסוקו בנושא הפוסט־טראומה מנקודת מבט אישית. בתגובות לשיר ביוטיוב כתב חנן בן ארי כי הולנדר בעיניו הוא "תגלית השנה", ועדן חסון כתב כי השיר "מרגש מאוד".
השיר שימש כחלק מקמפיין להעלאת מודעות לנפגעי הלם קרב, במסגרת פעילות תוכנית "מפתח סול".
"לא נרגע" נכנס לפלייליסט של יום הזיכרון לחללי מערכות ישראל, יחד עם שירים נוספים העוסקים בפוסט טראומה כמו "כאב של לוחמים" של עידן עמדי. נכון לינואר 2025, לשיר יש למעלה מ־1.5 מיליון צפיות ביוטיוב, ולמעלה מ־4 מיליון האזנות בספוטיפיי.
הערות שוליים

↑  שמואל מוניץ, "כשאנשים מקדישים את עצמם לצבא, לא מנחם שאומרים לי 'נתת את מה שנתת'", באתר ynet, 21 בינואר 2024
↑    אביגיל זית, ‏אביחי הולנדר מצליח לכתוב ברגישות גם את מה שכואב לאחרים, בעיתון מקור ראשון, 20 באוגוסט 2023
↑  מיקי נירון, ‏כאב של לוחם, באתר ‏מאקו‏, 26 במרץ 2021
1 2  כאן | חדשות - תאגיד השידור הישראלי (2021-02-05), "מוציא כאב לעולם": אביחי הולנדר מרפא את הלם הקרב דרך מוזיקה, נבדק ב-2025-01-20
↑    שמואל מוניץ, ‏"יצאתי להילחם על הנפש, כמו שיצאתי להילחם על הדרום", בעיתון מקור ראשון, 9 בינואר 2021
↑  לינוי משעלי, ‏מרגש: הלוחם שהחליט לספר לבנו על הטראומה בשיר. צפו, באתר "סרוגים", 16 בנובמבר 2020
↑  'לא נרגע' - השיר שנוגע בכאב של הלם הקרב, באתר ערוץ 7, 16 בנובמבר 2020
↑  איה חיות, "כמו מצבה עם מנגינה": כששירי יום הזיכרון הפסיקו לפחד לדבר על הטראומה, באתר ynet, 25 באפריל 2023
Game Freak

| --- | --- |


 נתונים כלליים
 מייסדים:  סאטושי טאג'ירי ג'וניצ'י מסובה קן סוגימורי
 תקופת הפעילות:  אפריל 1989 – הווה (כ־35 שנים)
 חברות בנות:  Koa Games
 מיקום המטה:  מגדלי נינטנדו
 משרד ראשי:  טוקיו יפן
 ענפי תעשייה:  משחקי וידאו
 מוצרים עיקריים:  Pokémon 
  
 https://www.gamefreak.co.jp/
 
חברת Game Freak היא חברה יפנית שמתמחה בפיתוח משחקי וידאו, היא ידועה בעיקר בפיתוח סדרת המשחקים הראשית בזיכיון פוקימון.
היסטוריה

החברה הוקמה בשנת 1980 על ידי קן סוגימורי (Ken Sugimori), ג'וניצ'ירו מסודה (Junichi Masuda) וסאטושי טאג'ירי (Tajiri Satoshi).
בשנת 1982 החליט סטושי, יחד עם כמה מחבריו, לייסד את "Game Freak", מגזין לסיקור משחקי וידאו וספרי קומיקס. המגזין הראשון יצא בשנת 1983, מאוחר יותר הצטרף אליו קן סוגימורי, השם Game Freak היה שם העט שבו השתמש סאטושי בכתיבתו.
באפריל 1989 החברה החלה לפתח את המשחק הראשון שלהם לקונסולת ה־Nintendo Entertainment System, ועברו ממשרדם בעל החדר האחד למגדלי נינטנדו ביפן. המשחק הראשון היה משחק פאזל הרפתקאות בשם Mendel Palace, והוא הופץ על ידי חברת Namko. וכן המשחק "הביצה של יושי" ("Yoshi's Egg"), שיצא בארצות הברית תחת השם "Yoshi" ובאירופה תחת השם "Mario and Yoshi".
החברה פיתחה מספר משחקים במהלך השנים, עד שקיבלה את רישיון הפיתוח למשחק פוקימון אדום וכחול, תחילת הפיתוח היה בשנת 1991 והמשחק יצא ב־1996 שזה הזמן הרב ביותר שהחברה עבדה על משחק, בעקבות ההצלחה חסרת התקדים החברה זכתה לפרסום רב, והיא המפתחת של משחקי הסדרה הראשיים.
בשנת 2015 היא רכשה את חברת koa Games, חברה לפיתוח משחקי מובייל.
במאי 2019, חשף הבמאי של Game Freak, מסאיוקי אונואה, כי החברה מעניקה עדיפות גבוהה יותר ליצירת משחקים מקוריים, על מנת להרחיב את ניסיון הצוות שלה, הבמאי בכריז על יוזמת ה-Gear Project של החברה, שמקדמת יוצרים להציע רעיונות למשחקים מקוריים, עד כה בפרויקט זה יצאו בין היתר המשחקים המקוריים HarmoKnight ,Pocket Card Jockey ,Tembo the Badass Elephant ו-Giga Wrecker.
משרדי החברה ממוקמים במגדלי נינטנדו בטוקיו, יפן.
רשימת משחקים

| שנה | שם המשחק | המפיצה | פלטפורמה |
| --- | --- | --- | --- |
| 1989 | Mendel Palace | Namco, Hudson Soft | Nintendo Entertainment System |
| 1991 | Smart Ball | Epic Sony Imagesoft | Super Nintendo Entertainment System |
| 1991 | Yoshi | Nintendo | NES, Game Boy |
| 1992 | Magical Tarurūto-kun | Sega | Mega Drive |
| 1993 | Mario & Wario | Nintendo | Super Famicom |
| 1994 | Nontan to Issho: KuruKuru Puzzle | Victor Entertainment | Game Boy, Super Famicom |
| 1994 | Pulseman | Sega | Mega Drive |
| 1996 | Pokémon Red and Blue | Nintendo | Game Boy |
| 1996 | Bazaar de Gosāru no Game de Gosāru | NEC Home Electronics | PC Engine CD-ROM² |
| 1997 | Bushi Seiryūden: Futari no Yūsha | T&E Soft | Super Famicom |
| 1998 | Pokémon Yellow | Nintendo | Game Boy |
| 1999 | Click Medic | Sony Music Entertainment Japan | PlayStation |
| 1999 | Pokémon Gold and Silver | Nintendo | Game Boy Color |
| 2000 | Pokémon Crystal | Nintendo | Game Boy Color |
| 2002 | Pokémon Ruby and Sapphire | Nintendo The Pokémon Company | Game Boy Advance |
| 2004 | Pokémon FireRed and LeafGreen | Nintendo The Pokémon Company | Game Boy Advance |
| 2004 | Pokémon Emerald | Nintendo The Pokémon Company | Game Boy Advance |
| 2005 | Drill Dozer | Nintendo | Game Boy Advance |
| 2006 | Pokémon Diamond and Pearl | Nintendo The Pokémon Company | Nintendo DS |
| 2008 | Pokémon Platinum | Nintendo The Pokémon Company | Nintendo DS |
| 2009 | Pokémon HeartGold and SoulSilver | Nintendo The Pokémon Company | Nintendo DS |
| 2010 | Pokémon Black and White | Nintendo The Pokémon Company | Nintendo DS |
| 2012 | Pokémon Black 2 and White 2 | Nintendo The Pokémon Company | Nintendo DS |
| 2012 | HarmoKnight | Nintendo | Nintendo 3DS |
| 2013 | Pocket Card Jockey | Game Freak Nintendo | Nintendo 3DS, iOS, Android |
| 2013 | Pokémon X and Y | Nintendo The Pokémon Company | Nintendo 3DS |
| 2014 | Pokémon Omega Ruby and Alpha Sapphire | Nintendo The Pokémon Company | Nintendo 3DS |
| 2015 | Tembo the Badass Elephant | Sega | Xbox One, PlayStation 4, Windows |
| 2016 | Pokémon Sun and Moon | Nintendo The Pokémon Company | Nintendo 3DS |
| 2017 | Giga Wrecker | Rising Star Games | Windows |
| 2017 | Pokémon Ultra Sun and Ultra Moon | Nintendo The Pokémon Company | Nintendo 3DS |
| 2018 | Pokémon Quest | Nintendo The Pokémon Company | Nintendo Switch, iOS, Android |
| 2018 | Pokémon Let's Go, Pikachu! and Let's Go, Eevee! | Nintendo The Pokémon Company | Nintendo Switch |
| 2019 | Giga Wrecker Alt. | Rising Star Games | PlayStation 4, Xbox One, Nintendo Switch |
| 2019 | Little Town Hero | Digital: Game Freak Retail: NIS America, Rainy Frog | Nintendo Switch, PlayStation 4, Windows, Xbox One |
| 2019 | Pokémon Sword and Shield | Nintendo The Pokémon Company | Nintendo Switch |
| 2022 | Pokémon Legends: Arceus | Nintendo The Pokémon Company | Nintendo Switch |
| 2022 | Pokémon Scarlet and Violet | Nintendo The Pokémon Company | Nintendo Switch |
| 2023 | Pocket Card Jockey: Ride On! | Game Freak | iOS, macOS |
| פרויקט עתידי | Project Bloom | Private Division | תבנית:TBA |
הערות שוליים

↑  https://niwanetwork.org/wiki/images/c/c5/Game_Freak_Vol._1.png
↑  Pokémon Developer Game Freak Has Purchased a Mobile Game Development Company - Gamnesia, web.archive.org, ‏2021-05-23
↑  Game Freak interview: ‘We’re always trying to create something more exciting than Pokémon’, VGC, ‏2019-07-08 (באנגלית בריטית)
↑  "Pocket Card Jockey for Nintendo 3DS". Nintendo of America, Inc. נבדק ב-7 במאי 2016. {{cite web}}:  (עזרה)
↑  Good, Owen (18 בינואר 2019). "Game Freak's Giga Wrecker is coming to consoles in 2019". Polygon. נבדק ב-19 בינואר 2019. {{cite web}}:  (עזרה)
↑  Marks, Tom (4 בספטמבר 2019). "Game Freak's Little Town Hero Releases Next Month". IGN. נבדק ב-5 בספטמבר 2019. {{cite web}}:  (עזרה)
↑  Romano, Sal (3 בינואר 2023). "Game Freak announces Pocket Card Jockey: Ride On! for Apple Arcade". Gematsu. נבדק ב-3 בינואר 2023. {{cite web}}:  (עזרה)
↑  Writer, Jeffrey Rousseau Staff (2023-05-09). "Private Division and Game Freak team up for new IP Project Bloom". GamesIndustry.biz (באנגלית). נבדק ב-2023-05-09.
| נינטנדו |
| --- | --- | --- |
| קונסולות נייחות | Color TV Game ‏• Nintendo Entertainment System ‏• Super Nintendo Entertainment System ‏• Nintendo 64 ‏• GameCube ‏• Wii ‏• Wii U ‏• Nintendo Switch ‏• Nintendo Switch 2 |  |
| קונסולות ניידות | Game & Watch • וירטואל בוי • גיים בוי ‏• גיים בוי קולור ‏•  גיים בוי אדוונס • נינטנדו DS ‏• נינטנדו 3DS |  |
| סדרות דגל | סופר מריו • האגדה של זלדה • פוקימון • מטרויד • דונקי קונג • קירבי • Star Fox • יושי • ספלטון • F-Zero • Kid Icarus |  |
| אנשי מפתח בחברה | שיגרו מיאמוטו • סאטורו איווטה • סטושי טג'ירי • יושיהירו מורי |  |
| שונות | Super NES Classic Edition • NES Classic Edition • Mii • דליפת המידע של נינטנדו • Game Freak • אמיבו |  |
| --- | --- |
בקרת זהויות :  BnF: cb14281078w (data)  LCCN: no2010013432  MusicBrainz: 88c8f9c2-763b-45c9-863f-da3c7c6c8fd1  MusicBrainz: 87dcf033-c547-4d16-8e76-1301de243c71  VIAF: 129252120   WorldCat (עם VIAF): 129252120
ג'ודי קומר

| --- | --- |

 לידה:  11 במרץ 1993 (בת 31) אנגליה ליברפול, אנגליה, הממלכה המאוחדת 
 שם לידה:  Jodie Marie Comer 
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  St Julie's Catholic High School 
 פרסים והוקרה:  פרס אמי לשחקנית הטובה ביותר בסדרת דרמה (2019)  פרס אוליבייה לשחקנית הטובה ביותר (2023)  פרס האקדמיה הבריטית לטלוויזיה לשחקנית הטובה ביותר (2022)  פרס האקדמיה הבריטית לטלוויזיה לשחקנית הטובה ביותר (2019)  פרס טוני לשחקן הטוב ביותר (2023) 
 פרופיל ב-IMDb
 חתימה:   
 
ג'ודי מארי קומר (באנגלית: Jodie Marie Comer; נולדה ב-11 במרץ 1993) היא שחקנית אנגלייה, הידועה בעיקר מהופעותיה בתפקיד קלואי גמל בסדרת הדרמה-קומית "יומן השומן", בדמות אייבי מוקסם במיני-סדרה "שלוש עשרה", בתפקיד אליזבת מיורק במיני-סדרה "נסיכה לבנה" של רשת Starz ובתפקיד וילאנל בסדרה "להרוג את איב".
ביוגרפיה

ג'ודי קומר נולדה בליברפול שבאנגליה, למשפחה נוצרית. היא התחילה ללמוד משחק בבית הספר התיכון הקתולי סיינט ג'ולי בשכונה האמידה וולטון שבליברפול. לוהקה לתפקיד בתסכית רדיו שעבורו יעצו לה עמיתיה שם להשיג סוכן.
תחילת הקריירה של קומר הייתה ב-2008 כשיחקה בתפקיד אורח בסדרה "The Royal Today", ספין אוף של הסדרה "The Royal". בהמשך הופיעה בסדרה של תפקידי אורח בסדרות טלוויזיה בריטיות פופולריות כגון "הולבי סיטי", "רופאים", "עדות אילמת", "חדר מיון", "חוק וסדר: UK", "ורה" ו"המפקח ג'ורג' ג'נטלי".
היא התחילה לקבל תפקידים בולטים יותר אחרי שלוהקה לסדרת דרמה בת חמישה חלקים בשם "Justice", למיני-סדרה העל טבעית "Remember Me", ולדרמה הקומית של ערוץ E4 "יומן השומן". ב"יומן השומן" הופיעה קומר בתפקיד קלואי גמל במשך שלוש עונות.
ב-2015 שיחקה קומר בעיבוד הטלוויזיוני של הרומן "מאהבה של ליידי צ'טרלי" ששודר בערוץ BBC One. באותה שנה הופיעה בעונה הראשונה של סדרת הדרמה "דוקטור פוסטר". עוד ב-2015 לוהקה למיני-סדרה של ערוץ BBC Three בשם "שלוש עשרה". הסדרה שודרה לראשונה ב-28 בפברואר 2016. בשנת 2017 כיכבה קומר בתפקיד אליזבת מיורק הצעירה בסדרת הדרמה "נסיכה לבנה" של רשת Starz, סיקוול למיני-סדרה "מלכה לבנה". עוד ב-2017 כיכבה בעונה השנייה של סדרת הדרמה "דוקטור פוסטר".
ב-2017 הופיעה קומר לראשונה בסרט קולנוע, הסרט הביוגרפי של הזמר מוריסי "אנגליה שלי", בדמות כריסטין. ביוני 2017 לוהקה קומר לסדרה "להרוג את איב" לצדה של סנדרה או. את הסדרה יצרה פיבי וולר-ברידג' והיא מבוססת על הנובלות מאת לוק ג'נינגס.
ב-2016 נכללה קומר ברשימת "כוכבי המחר" של Screen International ופסטיבל הסרטים של לונדון. ב-2021 שודר סרט הטלוויזיה "Help" שבו גילמה את התפקיד הראשי, שרה, העובדת במערכת הבריאות בשיאה של מגפת הקורונה בממלכה המאוחדת.
חיים אישיים

קומר גרה בליברפול עם הוריה ואחיה צ'ארלי (נכון ל-2017). היא חברה טובה של האתלטית הבריטית קתרינה ג'ונסון-תומפסון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 |  | The Royal Today | ליאן | סדרת טלוויזיה (פרק אחד) |
| 2010 | הולבי סיטי | Holby City | אלי ג'נקינס | בפרק "Promises" |
| 2011 |  | Justice | שארנה מולהרן |  |
| 2012 | רופאים | Doctors | קלי לאות'ר | בפרק "Another Day, Another Dollar" |
| 2012 | עדות אילמת | Silent Witness | איב גליסטון | בפרק "Fear" |
| 2012 | השוטר הטוב | Good Cop | איימי | מיני-סדרה |
| 2012 | חדר מיון | Casualty | מאדי אלדון | בפרק "I'll See You In My Dreams" |
| 2012 |  | Coming Up | קאט סאליבן | בפרק "Postcode Lottery" |
| 2013 |  | Coming Up | ג'מה | בפרק "Big Girl" |
| 2013 | חוק וסדר: UK | Law & Order: UK | ג'ס הייז | בפרק "Fatherly Love" |
| 2013 | ורה | Vera | איזי רולינס | בפרק "Young Gods" |
| 2013 |  | In T'Vic |  | סרט קצר |
| 2013–2015 | יומן השומן | My Mad Fat Diary | קלואי גמל | סדרת טלוויזיה |
| 2014 | המפקח ג'ורג' ג'נטלי | Inspector George Gently | ג'סטין ליילנד | בפרק "Blue for Bluebird" |
| 2014 |  | Remember Me | האנה וורד | מיני-סדרה |
| 2015 | מאהבה של ליידי צ'טרלי | Lady Chatterley's Lover | איווי בולטון | עיבוד לטלוויזיה של ג'ד מרקוריו עבור BBC One |
| 2015, 2017 | דוקטור פוסטר | Doctor Foster | קייט פארקס | סדרת טלוויזיה |
| 2016 | שלוש עשרה | Thirteen | אייבי מוקסם | מיני-סדרה |
| 2016 | רילינגטון פלייס | Rillington Place | בריל אוונס | מיני-סדרה |
| 2017 | נסיכה לבנה | The White Princess | אליזבת מיורק | מיני-סדרה |
| 2017 |  | England Is Mine | כריסטין | סרט קולנוע |
| 2018–2022 | להרוג את איב | Killing Eve | וילאנל | סדרה של BBC America |
| 2021 | לשחרר את גיא | Free Guy | מילי | סרטו של שון לוי |
| 2021 | עזרה | Help | שרה | סרט טלוויזיה של ערוץ 4 |
| 2021 | הדו-קרב האחרון | The Last Duel | מרגריט דה קארוז' | סרטו של רידלי סקוט |
| 2023 |  | The End We Start From | האמא |  |
| 2024 | רוכבי האופנוענים | The Bikeriders | קאת'י |  |
| יפורסם בהמשך | 28 שנים אחרי | 28 Years Later | איילה |  |
פרסים ומועמדויות

| שנה | עבור | תפקיד | פרס | תוצאה | הערות |
| --- | --- | --- | --- | --- | --- |
| 2016 | I Talk Telly Awards | השחקנית הטובה ביותר בדרצה | שלוש עשרה | מועמדות |  |
| 2016 | RadioTimes.com Reader Awards | השחקנית הטובה ביותר | שלוש עשרה | מועמדות |  |
| 2016 | TV Choice Awards | השחקנית הטובה ביותר | שלוש עשרה | מועמדות |  |
| 2017 | פרס באפט"א לטלוויזיה | השחקנית הטובה ביותר | שלוש עשרה | מועמדות |  |
| 2017 | Royal Television Society Award | השחקנית הטובה ביותר | שלוש עשרה | מועמדות |  |
| 2018 | Dorian Awards | TV Performance of the Year- Actress | "להרוג את איב" | מועמדות |  |
| 2018 | Female First Awards 2018 | שחקנית השנה בטלוויזיה | "להרוג את איב" | זכייה |  |
| 2018 | Gold Derby Awards | שחקנית דרמה | "להרוג את איב" | מועמדות |  |
| 2018 | I Talk Telly Awards | הופעת הדרמה הטובה ביותר | "להרוג את איב" | מועמדות |  |
| 2018 | Marie Claire Future Shaper Awards | Acting High Flyer | "להרוג את איב" | זכייה |  |
| 2018 | Television Critics Association | Individual Achievement in Drama | "להרוג את איב" | מועמדות |  |
| 2018 | 9th Critics' Choice Television Awards | השחקנית הטובה ביותר בדרמה | "להרוג את איב" | מועמדות |  |
| 2019 | National Television Awards | הופעת דרמה | "להרוג את איב" | מועמדות |  |
| 2019 | Broadcasting Press Guild Awards | השחקנית הטובה ביותר | "להרוג את איב" | זכייה |  |
| 2019 | Royal Television Society Award | השחקנית הטובה ביותר | "להרוג את איב" | זכייה |  |
| 2019 | Stylist Remarkable Women Awards | הבדרנית הטובה ביותר | "להרוג את איב" | זכייה |  |
| 2019 | פרס באפט"א לטלוויזיה | פרס באפט"א לטלוויזיה לשחקנית הטובה ביותר | "להרוג את איב" | זכייה |  |
| 2019 | פרסי הסרטים והטלוויזיה של MTV | הנבל הטוב ביותר | "להרוג את איב" | מועמדות |  |
| 2019 | Television Critics Association | Individual Achievement in Drama | "להרוג את איב" | מועמדות |  |
| 2019 | TV Choice Awards | השחקנית הטובה ביותר | "להרוג את איב" | זכייה |  |
| 2019 | פרס אמי לבידור בפריים טיים | שחקנית ראשית מצטיינת בסדרת דרמה | "להרוג את איב" | זכייה |  |
| 2020 | פרס בחירת מבקרי הטלוויזיה | השחקנית הטובה ביותר בסדרת דרמה | "להרוג את איב" | מועמדות |  |
| 2020 | פרס גלובוס הזהב | השחקנית הטובה ביותר בסדרת דרמה | "להרוג את איב" | מועמדות |  |
| 2020 | פרס סטלייט | השחקנית הטובה ביותר - סדרת דרמה | "להרוג את איב" | מועמדות |  |
| 2020 | פרס גילדת שחקני המסך | השחקנית הטובה ביותר בסדרת דרמה | "להרוג את איב" | מועמדות |  |
| 2020 | National Television Awards | Drama Performance | "להרוג את איב" | מועמדות |  |
| 2020 | פרסי NME | שחקנית הטולוויזיה הטובה ביותר | "להרוג את איב" | מועמדות |  |
| 2020 | פרס האקדמיה הבריטית לטלוויזיה | שחקנית ראשית | "להרוג את איב" | מועמדות |  |
| 2020 | TV Choice Awards | השחקנית הטובה ביותר | "להרוג את איב" | זכייה |  |
| 2020 | פרס אמי לבידור בפריים טיים | שחקנית ראשית מצטיינת בסדרת דרמה | "להרוג את איב" | מועמדות |  |
| 2022 | פרס באפט״א לטלוויזיה | פרס באפט״א לטלוויזיה לשחקנית הטובה ביותר | “עזרה״ | זכייה |  |
אייזיאה מוסטפא

| --- | --- |

 לידה:  11 בפברואר 1974 (בן 50) פורטלנד, ארצות הברית 
 מדינה:  ארצות הברית 
 תקופת הפעילות:  מ-1997 
 מקום לימודים:  אוניברסיטת המדינה של אריזונה  קולג' מורפארק  מכללת סנטה מוניקה 
 פרופיל ב-IMDb
 
אייזיאה מוסטפא (באנגלית: Isaiah Mustafa; נולד ב-11 בפברואר 1974) הוא שחקן אמריקאי ושחקן פוטבול לשעבר. מוסטפא ידוע בתור הדמות הראשית בסדרת פרסומות הטלוויזיה של חברת "אולד ספייס".
ביוגרפיה

אייזיאה מוסטפא נולד למשפחה מוסלמית בעיר פורטלנד, אורגון, הצעיר מבין שבעה ילדים לשהידה מוסטפא-דייוויס ולג'ון וואלי מוסטפא, אשר החזיקו וניהלו שירות לימוזינות בשנות השמונים המוקדמות. מוסטפא למד היסטוריה באריזונה. בשנת 2000 החזיק במסעדה אשר נקראה "Jo Jo's Barbecue" שנסגרה מאז.
מוסטפא הוא חובב קומיקס דגול, חיבתו וידיעתו הגדולה בקומיקס עזרה לו לזכות בשעשועון טלוויזיוני בארצות הברית בסכום של 47,000$ מה שעזר לו להגשים את חלומו להפוך לשחקן טלוויזיה. מוסטפא אפילו כינה את ביתו על שמה של הדמות הידועה מסדרת הקומיקס באטמן, הארלי קווין.
קריירה > קריירת פוטבול

בתיכון שיחק מוסטפא כדורסל והתחרה בתחרויות ריצה, הוא לא שיחק פוטבול בתיכון, אך נבחן לנבחרת הפוטבול בקולג' בניסיון להשיג מלגת ספורט, הוא התקבל לנבחרת והתקדם בה. לאחר שעבר לאוניברסיטה, התקבל גם שם לנבחרת הפוטבול, אך שם, לאור עימות עם מאמנו, הוא לא שותף במשחק במשך כל שנתו הראשונה ונותר לשבת על הספסל. בשנת 1997 שיחק גם במשחק ה-"rose bowl" האמריקאי. אף שמוסטפא ציפה להתחיל בקריירת משחק טלוויזיונית אחרי סיום הלימודים, מצא אותו סוכן ספורט והציע לו לנסות להתקבל לליגת הפוטבול האמריקאית. קבוצת הפוטבול טנסי טייטאנס החתימה את מוסטפא לקבוצת האימונים שלה, אחר כך שלחה אותו לקבוצה ברצלונה דראגונס ב-1998. אחרי עונה בקבוצות האימון של האוקלנד ריידרס והקליבלנד בראונס, הוא הלך למחנה האימונים של הסיאטל סיהוקס בשנת 2000.
קריירה > קריירת משחק

אחרי שסיים את מחנה האימונים פתח מוסטפא בקריירת משחק, כשחקן בסדרות טלוויזיה קטנות, הוא התפרסם באופן פתאומי בפברואר 2010 אחרי שהפך לשחקן הראשי בסדרת הפרסומות של חברת אולד ספייס: "הגבר שהגבר שלך יכול להריח כמוהו" שכללה בעיקר את המונולוגים שלו. אחר כך, פתח מוסטפא בשלושה ימים שבהם הוא צילם סרטונים הומוריסטים ואישיים שלו ביוטיוב כדמות מהפרסומת של אולד ספייס, עונה לסלבריטאים ששאלו אותו שאלות ברשתות חברתיות.
מוסטפא חתם על חוזה עם NBC והופיע בסרט "איך להיפטר מהבוס". הנחה את הערב המיוחד של TBS שבו בחרו את הפרסומות המצחיקות לשנת 2010 ולשנת 2011.
בשנת 2011 שיחק בסרטו של טיילר פרי "המשפחה הגדולה והמאושרת של מדיאה".
בשנת 2012 שיחק בסרט הקומדיה "קרועים על כל הראש" לצידן של ג'ניפר הדסון וקייט אפטון.
בשנת 2013 שיחק מוסטפא בפרסומת לבירה הישראלית "מכבי", ושיחק בסרט המתח האמריקאי "קראש" בכיכובו של לוקאס טיל.
בתחילת שנת 2016 התחיל לשחק בסדרת הפנטזיה "ציידי הצללים" ברשת Freeform את תפקידו של לוק גראווי איש הזאב, תפקיד אשר גילם למשך כל שלוש עונות הסדרה עד לסיומה ב-2019. ב-2019 שיחק בסרט האימה "זה: חלק 2".
בשנת 2024 כיכב במותחן הפשע של אמזון פריים וידאו, "קרוס" (אנ'), בתור הבלש ג'ון סמפסון.